Küüni tänav

Küüni tänav on tänav Tartu kesklinnas. 

Tänav algab Raekoja platsilt ja ulatub Riia tänavani ning on üks käidavamaid tänavaid Tartus. Tänava pikkus on umbes 410 meetrit ja laius 18 meetrit. Tänav on kogu ulatuses liiklemiseks ainult jalakäijatele ning jalgratastele.

Ajalooliselt on tegemist olnud kaubandustänavaga, 1821. aastast kuni Teise maailmasõjani asus seal Kaubahoov, tänapäeval on selle koha peal Kaubahoovi park ehk Keskpark. Küüni tänaval asuvad Tartu Kaubamaja uus hoone aadressiga Riia tänav 1 (valmis 2005), Tartu kaubahall  Küüni 7 (1989) ja kunagise hotelli London kohale rajatud GMP Plaza Küüni 5B.

2004. aasta lastekaitsepäeval paigaldati Küüni tänavale Ülo Õuna 1977. aastal valminud skulptuur "Isa ja poeg".

16. jaanuaril 2008 andis Tartu Linnavalitsus välja korralduse Küüni tänava rekonstrueerimise tingimuste kohta."Küüni tänava rekonstrueerimise projekteerimistingimuste määramine" Tartu linna koduleht, 15. jaanuar 2008 Ümberehituse eesmärgid:Karin Palo: "Küüni tänavale projekteeritakse uut nägu" Tartu linna koduleht, 15. jaanuar 2008 paigaldada Tartu vanalinna makett; paigaldada 3x4 meetri suurune infoekraan; fikseerida iga-aastase konkursi "Aasta tegu" võitja; rajada kohtumispaik. Ümberehitamisele läks ka osaliselt Uueturu tänav. Ümberehitused loodeti valmis saada 2010. aastaks.
pisi|Küüni tänav 2011. aasta 25. märtsi lumetormi ajal 
Pilte

 Ajalugu 
Küüni nime kandis tänav aastatel 1550–1936. Saksakeelne nimekuju oli Venemaa Keisririigi lõpuaastatel Kühnstraße, venekeelne nimekuju Кюновская улица. 1936. aastal nimetati see Võidu tänavaks ning alates 17. septembrist 1940 aastast kandis koos Rüütli tänavaga 21. Juuni tänava nime. Keskaegne nimi taastati 1989. aastal.

Kuni 1941. aastani oli Küüni tänav üsna lühike tänav.Plan der Stadt Dorpat, praeguse Poe tänava ja Raekoja platsi vaheline lõik. Praeguse Poe tänava ja  Riia tänava vaheline lõik oli Barclay plats (Barklei Platz) ja Aleksandri tänava osa.

Võidu tänav 30 asus enne teist maailmasõda trükikoda „Ilutrükk" ja Võidu tänav 14 Gustav Rohti trükikodaKarl Eduard Söödi trükikoda ja raamatukauplus Tartus, Eesti Ajalooarhiiv, EAA.1839. 
Viited

Kategooria:Tartu tänavad
Kategooria:Kesklinn (Tartu)